[{"text_idx": "#000003", "text": "20:1Bwrlwm y BaeCyfoesDiwylliantFfordd o FywLlyfrauPabell RocPortreadSteil"}, {"text_idx": "#000005", "text": "Gyda\u2019i dad yn rhedeg cwmni hufen ia\u0302, a\u2019i fam yn gogyddes ysgol, dim ond mater o amser oedd hi cyn i Richard Holt hyfforddi i fod yn gogydd"}, {"text_idx": "#000006", "text": "Ydach chi\u2019n cofio Toast Toppers, Arctic Roll neu Findus Crispy Pancakes? Dach chi\u2019n cofio\u2019r tro cynta\u2019 i chi weld afocado neu flasu hufen ia\u0302? Ydy arogl rhai bwydydd yn mynd a chi no\u0302l i\u2019ch plentyndod neu wyliau hudolus yn yr haul? Be dach chi\u2019n estyn amdano i wella hangofyr? Mae\u2019r gyfres newydd yma\u2019n bwrw golwg ar atgofion rhai o wynebau cyfarwydd Cymru am fwyd a sut mae hynny wedi dylanwadu eu harferion bwyta heddiw. Y cogydd a pherchennog Melin Llynon yn Ynys Mo\u0302n, Richard Holt, sydd Ar Bla\u0302t yr wythnos hon..."}, {"text_idx": "#000007", "text": "Un o fy atgofion cyntaf erioed o fwyd ydy marsipa\u0301n. Roedd Mam wrth ei bodd yn gwneud ffrwythau bach o marsipa\u0301n ac oeddan nhw\u2019n amazing. Dim ond adeg Dolig oedd hi\u2019n gwneud nhw ac ro\u2019n i methu credu bo chdi\u2019n gallu bwyta lwmp o marsipa\u0301n. Efo\u2019r rhai oedd yn edrych fel oren, roedd Mam yn sticio clof i mewn i\u2019r canol ac roedd hynny\u2019n rhoi oglau hyfryd drwy\u2019r holl beth. Felly i fi, y peth sy\u2019n atgoffa fi o\u2019r Nadolig fwya\u2019 ydy marsipa\u0301n efo hint o clof."}, {"text_idx": "#000008", "text": "Mam oedd y gogyddes yn fy ysgol i. Roedd Mam angen swydd ar o\u0302l cael fi a\u2019n chwaer \u2013 dan ni\u2019n debyg iawn mewn oed, dim ond 10 mis sydd rhyngddon ni \u2013 ac roedd swydd yn mynd yn yr ysgol leol [Ysgol Talwrn yn Ynys Mo\u0302n]. Gan bod Mam ddim yn dreifio ar y pryd, roedd hi\u2019n cerdded efo fi a\u2019n chwaer i\u2019r ysgol a pigo ni fyny wedyn, oedd yn handi iawn. Roedd hi\u2019n cw\u0302l cael Mam oedd yn gogyddes yn yr ysgol. Roedd yr ysgol mor fach hi oedd yr unig un oedd yn coginio. Roedd hi\u2019n gwneud lot o\u2019r bwyd ei hun fel y pastry ar gyfer y peis cyw ia\u0302r. Un o\u2019n ffefrynnau i oedd y Manchester tart \u2013 pastry, efo haen o jam, banana a chwstard, a coconyt ar ei ben. Dyna oedd fy hoff bwdin i erioed yn yr ysgol."}, {"text_idx": "#000009", "text": "Roedd gan Dad ei gwmni hufen ia\u0302 ei hun. Mae o wedi bod yn gweithio yn y busnes hufen ia\u0302 ers cyn i fi gael fy ngeni. Roedd o wedi cychwyn yn Sir Fo\u0302n, cyn creu busnes ei hun, a rw\u0302an mae gynno fo ffatri fawr yn Barcelona. Mae\u2019r cwmni\u2019n gwerthu\u2019r Punky Penguin, y pengwin plastig llawn hufen ia\u0302, a llwyth o bethau eraill. Oedd gynnon ni un o\u2019r Wall\u2019s freezers mawr yn y garej ac roedd Dad yn mynd i sioeau yn aml ac roedd y freezers wastad yn llawn hufen ia\u0302. I fod yn deg wnaeth fi a\u2019n chwaer gael llond bol o hufen ia\u0302, a hyd yn oed rw\u0302an, dw i ddim yn mwynhau o gymaint a\u0302 hynny."}, {"text_idx": "#000010", "text": "Mae gan Anti ac Yncl fi ffatri siocled yn Cumbria so pan oeddan ni\u2019n tyfu fyny, bob Dolig oeddan ni\u2019n cael bocs o siocled ganddyn nhw yn llawn truffles a phethau neis felly. Wnes i fynd off i wneud lot o wahanol bethau, fel cerddoriaeth, ond ro\u2019n i methu dianc o\u2019r traddodiad teuluol o wneud rhywbeth efo bwyd. Dim ond mater o amser oedd hi cyn i fi ddod yn chef. Pan wnes i hyfforddi i fod yn chef es i weithio efo Anti ac Yncl fi yn y ffatri. Mae\u2019r ddau yn ex-RAF, roedden nhw wedi ymddeol ac eisiau rhywbeth i wneud. Oedd eu ffordd nhw o weithio mor drefnus, mor la\u0302n, dim gwastraff o gwbl, ac mor relaxing. Mae\u2019n ofnadwy o relaxing gweithio efo siocled \u2013 mae jest yr arogl, a\u2019r ffordd ti\u2019n gweithio efo fo."}, {"text_idx": "#000011", "text": "Pan o\u2019n i\u2019n tyfu fyny roedd Mam a Dad yn cael lot o dinner parties adra ac roedd fi a\u2019n chwaer wrth ein boddau yn helpu efo\u2019r hosting duties. Dyna\u2019r unig adeg oeddan ni\u2019n cael blinis, felly pan dw i eisiau comfort food na\u2019i gael smoked salmon, Philadelphia [caws hufen] a chracers. Fel oedolyn, dw i\u2019n gallu bwyta\u2019r rhain unrhyw adeg ond mae jest yn rhywbeth nostalgic."}, {"text_idx": "#000012", "text": "Dw i wedi bwyta mewn llu o lefydd ond yr un mwyaf cofiadwy oedd pan wnaeth fy nghariad, Kate, fynd a fi am bryd o fwyd i\u2019r Fat Duck [bwyty Heston Blumenthal yn Bray, Berkshire] jest cyn Covid fel trit ar fy mhen-blwydd. Roedd hwnna\u2019n hollol mindblowing."}, {"text_idx": "#000013", "text": "Dw i wrth fy modd efo barbeciw a blas y mwg. Dw i\u2019n foi savoury fy hun. Fy nghrefft ydy pethau melys a dw i wrth fy modd yn eu gwneud nhw ond, yn bersonol, mae\u2019n well genna\u2019i bethau sawrus, felly unrhyw ddarn o gig ar y barbeciw a dw i\u2019n hapus."}, {"text_idx": "#000014", "text": "Cyw ia\u0302r wedi\u2019i rostio ydy\u2019r pryd go to. Mae Kate a finnau wedi ffeindio llwyth o bethau gwahanol i wneud efo cyw ia\u0302r wedyn, fel cyri, neu Chinese. Dw i jest licio rhoi cyw ia\u0302r yn y popty a\u2019i fwynhau efo beth bynnag sydd ar gael."}, {"text_idx": "#000015", "text": "Pan dw i\u2019n creu ryseitiau ar gyfer y teledu mae fy ffrindiau a theulu wastad yn blasu nhw gyntaf. Yr un mae Kate yn gwneud i fi goginio iddi dro ar o\u0302l tro ydy floating islands, efo creme anglaise."}, {"text_idx": "#000017", "text": "Buddsoddiad sylweddol yn Nhafarn y Vale, \u201cased hollbwysig i\u2019r gymuned\u201d\nCam ymlaen i gynlluniau ar gyfer addysg Gymraeg ym Mhowys\nFfigurau gwestai Cymru yn \u201cddigalon\u201d, yn o\u0302l y Ceidwadwyr Cymreig\n\u2018Dathlu treftadaeth ddarlledu Cymru\u2019 mewn cyfres o ddigwyddiadau"}, {"text_idx": "#000032", "text": "Dwi wedi anghofio fy nghyfrinair"}]